### | | | | --- | --- | | | | | --- | | **Byråd** 27. februar 2018 Sagsnr. 710-2017-40054 Dok.nr. 710-2018-38841 Sagsbehandler DPCHAN | | 23.                 Anlægsbevilling til opgradering af faglokaler på skoleområdet - Åbent

###

|  |  |
| --- | --- |
| Tidl. politisk behandling | BY, 10.10.17, pkt. 118 |
| Forventet sagsgang | BS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til udmøntning af
anlægsbevilling på 8,0 mio. kr. i 2018 til opgradering af faglokaler på
skoleområdet. Byrådet afsatte i Budget 2018–21 et rådighedsbeløb på 8,0 mio.
kr. i 2018 (A-301).

Anlægsforslaget indgår i Budget 2018-21 med den
begrundelse, at der flere steder er et betydeligt behov for renovering og
opgradering af faglokalerne til madkundskab, håndværk og design, billedkunst og
musik mv., så de imødekommer de nye krav til fagene jf. folkeskolereformen.

Ved budgetvedtagelsen lå forslag til opgradering af
følgende faglokaler:

· Madkundskabslokale på Tungelundskolen

· Håndværk og designlokale på [adresse]

· Håndværk og designlokale på [adresse]

· Håndværk og designlokale på [adresse]

· Naturfagsgård på [adresse]

· Multihal/samlingshal på [adresse]

· Billedkunstlokale på [adresse].

I tillæg til ovenstående emner foreslår Børn og Skole, at
der på [adresse] gennemføres en udvidelse af den nuværende fysiske
udendørsafdeling (”Historisk Værksted”). Med opførelsen af to nye huse gøres
udendørsafdelingen til et ’Naturhistorisk Værksted’. Udendørsafdelingen kan
også benyttes af de øvrige 12 skoler i kommunen. Her forventes en udgift på ca.
1,0 mio. kr. Dertil kommer, at der på [adresse] er et væsentligt behov for
en opgradering af undervisnings- og faglokaler, så de imødekommer flere af de
nye krav til fagundervisning jf. ovenstående. En opgradering vil have en
forventet udgift på 500.000 kr.

På Tungelundskolen er der et ikke uvæsentligt antal
kvadratmeter i overskud i forhold til skolens elevtal og dermed arealbehov. For
at sikre en mere effektiv drift undersøges det aktuelt, hvordan der kan
gennemføres en arealoptimering i skolens bygninger. En del af denne
arealoptimering vil kunne omfatte lokalerne, der i dag benyttes til faglokaler.
For at kunne koble opgraderingen af faglokalerne til arealoptimeringen på
Tungelundskolen foreslås det, at opgraderingen af madkundskabslokalet samt
håndværk og designlokalet afventer et kommende forslag til en større plan for
arealoptimering og bygningsmæssig opdatering af Tungelundskolen. Et forslag til
den videre proces vil indgå i processen for budget 2019-22.

På Rønbækskolen foreslås det at gennemføre en opgradering af
Biologi, Natur og tekniklokalet før en eventuel opgradering af
Multihal/samlingshal.

**VURDERING**

Børn og Skole vurderer, at man med de foreslåede
opgraderinger løser de væsentligste problemer med utidssvarende faglokaler på
skoleområdet.

Med renoveringen og opgraderingen vil faglokalerne i højere
grad imødekomme de nye krav til fagene jf. folkeskolereformen. Opgraderingen
vil samtidig give mulighed for at etablere kombinationslokaler, således at
lokalerne mere effektivt kan anvendes til flere nye kreative fag både i
undervisningstiden og fritidsdelen. Dertil vil det bidrage til, at den
understøttende undervisning kan ske i sammenhæng med den fagdelte undervisning.

**ØKONOMI**

Der søges om en anlægsbevilling på 6,21 mio. kr. af
rådighedsbeløbet på 8,0 mio. kr. til opgradering af følgende faglokaler mv. på
skolerne:

|  |  |
| --- | --- |
| Forslag | Beløb |
| Håndværk og designlokale på [adresse] 1.275.000 kr. |
| Håndværk og designlokale på [adresse] 1.175.000 kr. |
| Naturfagsgård på [adresse] | 300.000 kr. |
| Biologi, Natur og teknik på Rønbækskolen | 1.500.000 kr. |
| Billedkunstlokale på [adresse] | 200.000 kr. |
| Naturhistorisk værksted på [adresse] | 1.000.000 kr. |
| Undervisnings- og faglokaler på [adresse] | 500.000 kr. |
| Rådgiverbidrag og buffer | 260.000 kr. |
| I alt | 6.210.000 kr. |

Den resterende del af rådighedsbeløbet på 1,79 mio. kr.
foreslås overført til 2019 for at indgå i forslaget til en samlet plan for
arealoptimering og bygningsmæssig opdatering af Tungelundskolen.

**INDDRAGELSE**

Tilrettelæggelsen af opgraderingerne foregår i samarbejde
med de relevante skolers ledelser, bestyrelser, medarbejderrepræsentanter og
arbejdsmiljørepræsentanter.

**INDSTILLING**

Direktøren for Børn og Skole indstiller til Byrådet:

1. At der gives en anlægsbevilling på
6,21 mio. kr. finansieret af det afsatte rådighedsbeløb på 8,0 mio. kr. i 2018

2. At restrådighedsbeløbet på 1,79 mio.
kr. overføres til 2019.

**BESLUTNING**

***Børne- og Skoleudvalget, 8. februar 2018:***

Fraværende:Ingen

Ad 1. Det indstilles, at der gives en anlægsbevilling på
5,21 mio. kr. finansieret af det afsatte rådighedsbeløb på 8,0 mio. kr. i 2018,
idet projektet vedr. Naturhistorisk værksted på [adresse] afventer
endelig stillingtagen på baggrund af en nærmere belysning af projektet på det
kommende møde i Børne- og Skoleudvalget.

Ad 2. Indstilles godkendt.

***Økonomiudvalget, 20. februar 2018:***

Fraværende:Ingen

Ad 1. Indstillingen fra Børne- og Skoleudvalget indstilles
godkendt.

Ad 2. Indstilles godkendt.